Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 6620

2000. ÁKG Sallai Éva − Szekszárdi Júlia: Emberi kapcsolatok. Munkafüzet és tanári kézikönyv a 7. évfolyam számára. Bp. 2000. A tanterv referenciái Â A tantervet felhasználni kívánók továbbképzést, szaktanácsadást igényelhetnek – az Értékközvetítő és képességfejlesztő program bázishelyétől: Veszprémi Egyetem Értékközvetítő és Képességfejlesztő Program Országos Központja – ÉKP Központ (8500 Pápa, Jókai u. 37.) – Veszprémi Egyetem Tanárképző Kar Antropológia és Etika Tanszékének tantárgypedagógus munkatársaitól (8200 Veszprém Vár u. 20. 88/422-022/2886, etika@almos.vein.hu) 2006/20/II. szám Az Embertan tanulásának céljai a 7–8. évfolyamon A Nemzeti alaptantervben megjelenő emberismeret egy szintetikus embertan, amelynek alapja a KÉK 7–12. évfolyamai számára készült tananyag. E tantárgy legfőbb célja, hogy szintézisbe hozza mindazt, ami az emberben együtt van, amit az egyes embertudományok saját szempontjaik szerint vizsgálnak, ennek összes előnyével és hátrányával. Ebben a változatban a biológiai, lélektani, szociológiai, etikai, kultúrantropológiai, filozófiai, teológiai, ökológiai, politológiai, vallástudományi és egyéb nézőpontok mellett egyenrangú megközelítésként szerepel a művészeti is, hiszen olyan kérdések esetében, mint a szerelem, a szabadság, a remény, a rend, a végesség, jól érezhetők az embertudományok korlátai, s a művészet válaszait ilyenkor hitelesebbnek tarthatjuk. Ebben a tematikában a felsorolt nézőpontok egyenrangúak, az egyes témákban és altémákban azonban értelemszerűen adódhatnak dominanciák. Létrejöhetnek másfajta irányultságok és hangsúlyok a helyi tantervekben is. A tárgyat tanító tanár egyéni érdeklődése, felkészültsége és a diákok igényei is sajátos hangsúlyokat hozhatnak be. Az egyenlők között elsők lehetnek a metaszintet képviselő embertudományok. Ilyennek elsősorban az etika és a filozófiai antropológia tekinthető. Az emberismeret különböző helyi változataiban hangsúlyt kaphat az ön-, a kapcsolat- és a társadalomismeret, az ember és természeti környezetének viszonya, a testileg, pszichésen és szellemileg egészséges életvitel, valamint az otthonalakításra és a családalapításra való felkészülés is. Az erkölcstan egy ember-tanokat szintetizáló embertan részeként jóval hatásosabb lehet, mint önmagában, amikor is könnyen válhat moralizálássá. Ugyanez áll az önismeretre is, amely önmagában könnyen válhat pszichologizálássá vagy lelkizéssé, valamint a társadalomismeretre is, amely más ember-tanok társaságát nélkülözve könnyen beleeshet a szociologizmus, a szociologizálás vagy az átpolitizálódás bűnébe. Az embertan egyszerre lehet az általános műveltség, valamint a világnézeti, erkölcsi, önismereti nevelés, valamint a kapcsolatkultúrára és közéleti szerepre nevelés fontos építőeleme, s hathatósan járulhat hozzá mind az értékközvetítő és képességfejlesztő program, mind a kormány által jóváhagyott Nemzeti alaptanterv célkitűzéseinek megvalósításához. Ezen belül is elsősorban a tanulók magasabb rendű szükségleteinek kialakulásához, tehetségük felismeréséhez, az értékek iránti pozitív viszonyuláshoz, a reális énkép, emberkép, magyarságkép, Európa-kép és világkép kialakításához, a kommunikáció, az alkotás, a vállalkozás, a tolerancia, az empátia és a humánus életvezetés képességének erősítéséhez. A) Az ember és önmaga viszonylatában a következő − értékként és erényként is értelmezhető − személyiségjegyek fejlesztését segítheti ez a tárgy2:

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes